  Туспуктэм: Руслан Нуриахметов Майя Бывальцева 2-тӥ куратолэзьлы Удмуртиысь ньыль ёросъёсын тулыс кизён ужъёсты йылпумъязы. Со сярысь элькун кивалтэтлэн тӧроезлэн воштӥсез Ольга Абрамова мерлыко вотэсъёсысь бамаз ивортӥз. « Кизёнэз Алнаш, Грак, Каракулино но Кизнер ёросъёсысь возёсъёсын йылпумъязы » Ольга Абрамова, Удмуртиысь кивалтэтлэн тӧроезлэн воштӥсез Та дырлы 249,5 сюрс гектар вылэ валэс юос киземын, со чакламезлэсь 84 процент луэ. Кылем арын та нуналлы 12,5 гектар гинэ киземын вал. « Туэ куазь сюлэмшугъяськытэ – Удмуртилэн лымшор но шор люкетаз мускыт туж ӧжыт… Но ми ум чигиськиське » Ольга Абрамова, Удмуртиысь кивалтэтлэн тӧроезлэн воштӥсез Тодэ вайытом, туэ гуртоос куинь арнялы вазьгес кизьыны потӥзы. Таяз тулыс тысё юосты 367,5 сюрс гекатр вылэ кизьыны чакламын, етӥнэз – 10,4 гектар вылэ. Картофка но бакча сиёнъёс улэ 25,5 сюрс гектар висъялозы. Пудо сиёнлы культураос 500 сюрслэсь трос гектар муосты басьтозы. Тегъёс: кизён тулыс гуртвозёс Удмуртия  